laion/Wikipedia-Exotic huggingface dataset:
Hey You (שיר של דיסטרבד)

"Hey You" (בתרגום חופשי לעברית: "היי את/ה") הוא סינגל של להקת הרוק האמריקאית דיסטרבד. השיר הוא הסינגל הראשון מתוך Divisive, אלבום האולפן השמיני של הלהקה. השיר יצא לאור ב-14 ביולי 2022. דייוויד דריימן, סולן הלהקה, סיפר בראיון ”השיר הוא קריאת השכמה. אני חושב שהסגר והמגפה באופן כללי, השנתיים האחרונות, כבר שלוש שנים בשלב זה, היו סערה מדהימה ומושלמת של יסודות. היה לנו סגר, הייתה לנו יציאה מכל סוג של נורמליות, היו לנו אנשים שצללו למאורת הארנבים של הרשתות החברתיות בצורה קיצונית. אם כבר, החוויה הזו העצימה את הקיטוב שכבר היה שם. אנשים דבקים במחנות שלהם ובנאמנויות שלהם, בין אם מדובר בפוליטיקה ובין אם בדת או במשהו אחר. זה הועצם בצורה קיצונית במהלך השנים האחרונות.” עם צאתו נכנס השיר ישירות למקום ה-17 במצעד הרוק המיינסטרימי של הבילבורד. בשבוע השני טיפס השיר למקום ה-9 במצעד, והיה בכך לשיר העשירי של הלהקה שמגיע לעשירייה הראשונה במצעד. גם במצעד ה-Active Rock של מדיהבייס, בו נכנס השיר למקום ה-19 קפץ השיר לעשירייה הראשונה בשבוע השני שלו. בישראל נכנס השיר ב-13 באוגוסט 2022 ישירות למקום השני במצעד הרוק הבינלאומי של "רדיו זה רוק". מילות השיר "Hey You" באתר Genius סרטון השיר "Hey You" באתר יוטיוב Lauryn Schaffner, Disturbed Drop Fiery First New Song in Four Years ‘Hey You’, July 14, 2022, Loudwire "Disturbed Chart History (Mainstream Rock)", Billboard Active Rock Chart, for week of Jul 19 - Jul 25, MediaBase Active Rock, Past 7 Days - by Overall Rank, Aug 15 - Aug 21 Ze Rock Radio's International Rock Chart - Chart no. 17, for the weeks of August 13-27 [1], Billboard [2], Billboard 2022 Israel's International Rock Chart (Radio Ze Rock)
אלכסיי טיראנוב

אלכסיי טיראנוב (ברוסית: Алексей Тыранов;‏ 1808 – 3 באוגוסט 1859) היה צייר דיוקנאות וז'אנר רוסי. הוא היה בנו של סוחר עני. לאחר שסיים את בית הספר היסודי בבז'צק, למד בגימנסיה אך לא הצליח לסיים את לימודיו בגלל מחסור בכסף. הוא החל לעבוד אצל אחיו מיכאיל, שהיה צייר אייקונים. בשנת 1824, בהיותו עם אחיו במנזר סנט ניקולס בטרבני בטבר, הוא פגש את הצייר אלכסיי ונציאנוב, שהזמין אותו ללמוד בבית הספר לאמנות שלו בכפר הסמוך ספונקבו. לאחר שסיים את לימודיו שם, הוא קיבל את המלצתו של ונציאנוב לקחת שיעורים באקדמיה האימפריאלית לאמנויות יפות וקיבל אישור לעבוד בארמיטאז'. במהלך תקופה זו, הוא יצר ליטוגרפיות של יצירותיו של ונציאנוב מטעם החברה האימפריאלית לעידוד האמנויות. בשנת 1830, האקדמיה העניקה לו מדליית זהב ותואר "אמן" בשנת 1832. ב-1836 הוא הפך לחבר באקדמיה והחל לעבוד עם קארל ברולוב. שלוש שנים לאחר מכן, הוא זכה בתואר "אקדמי" והוענק לו מלגה ללימודים ברומא. לאחר שהתאהב באחת הדוגמניות האיטלקיות שלו, הוא לקח אותה איתו לסנט פטרסבורג בשנת 1842. שנתיים לאחר מכן, היא ברחה עם כל כספו, מה שגרם להתמוטטות רגשית שהותירה אותו מופרע נפשית ונתון להיפוכונדריה. במשך תקופות ארוכות הוא לא היה מסוגל לעבוד ונקלע לעוני. למרות שבסופו של דבר הוענקה לו פנסיה קטנה מהאקדמיה, הוא מצא צורך ללכת לגור עם אחיו בקשין ומת שם זמן קצר לאחר מכן, ככל הנראה משחפת. נער עם בועות מאבק מלאכים על נשמה פנים ספריית הארמיטז' מדיה וקבצים בנושא אלכסיי טיראנוב בוויקישיתוף Тыранов". Brockhaus and Efron Encyclopedic Dictionary: In 86 Volumes (82 Volumes and 4 Additional Volumes). St. Petersburg. 1890–1907. Kenneth, Alexei Tyranov, www.rusartnet.com (באנגלית בריטית) Русские художники. Тыранов Алексей Васильевич., www.artsait.ru
סקסונים טרנסילבנים

הַסַּקְסוֹנִים הַטְּרֶנְסִילְבָנִים (בגרמנית: Siebenbürger Sachsen – "זיבנבירגר זאקסן"; בהונגרית: ביחיד "סאס" ברבים "סאסוק", "ארדיי סאסוק" - Erdélyi Szászok, ברומנית - ביחיד: "סאס", ברבים: "סאש (י)" Saşi), הם קבוצה אתנית גרמנית החיה בעיקר בטרנסילבניה, מאז המאות ה-12–13. אף על פי שמוצאם לא היה ממש מחבל סקסוניה, בימי הביניים נקראו בתעודות לטיניות והונגריות "סקסונים", אחד השמות שבהם כונו הגרמנים בפי עמים אחרים. במהלך הזמן הם עצמם אימצו את השם הזה. קיימים גם "סקסונים" מגלי הגירה במאות 12–13, באזורים שכנים בצפון הונגריה, וכן בסלובקיה, במחוז מרמורש ובדרום בוקובינה. אוכלוסייה זו מכונה "סקסונים ציפסרים", או בקיצור "ציפסרים". לאחר תום מלחמת העולם השנייה, בעידן השלטון הקומוניסטי, ואחרי נפילתו במחצית השנייה של המאה ה-20, פחתה אוכלוסייה זו בעקבות הגירה המונית חזרה לגרמניה, שם היא ממשיכה לשמור על מורשתה. התיישבות ה"סקסונים" במזרח וצפון-מזרח טרנסילבניה החלה באמצע המאה ה-12 ביוזמת גזה השני, מלך הונגריה. מלכתחילה נועדו המתיישבים הגרמנים להגן על גבול הממלכה ההונגרית. בין המתיישבים עד סוף המאה ה-13 נמנו גרמנים, ולונים, פלמים ומעט צרפתים. חלק נכבד מהם היו חברי המסדר הטבטוני. שטח הטריטוריה בה ישבו המתיישבים הגרמנים בדרום טרנסילבניה היה כ־30,000 קילומטרים רבועים. ב-1224 העניק המלך ההונגרי אנדראש השני לסקסונים הטרנסילבנים כתב זכויות בו ניתנה להם אוטונומיה מנהלית, טריטוריאלית ודתית. הקיסרית מריה תרזה גירשה ממולדתם אלפי אוסטרים פרוטסטנטים, שסירבו לשוב לחיק הכנסייה הרומית-קתולית; המגורשים (כ-2670 במספר) יושבו בין השנים 1752–1757 בטרנסילבניה. שנים לאחר התיישבותם והתבססותם באזור צברו הסקסונים כוח רב למדי; עדות לכך ניתן לראות בכהונתו של סמואל ברוקנטל כמושל טרנסילבניה. הערים הסקסוניות הראשיות היו קרונשטאדט, הידועה ברומנית כבראשוב והרמנשטאדט, הידועה כיום בשמה הרומני: סיביו. מספטמבר 1944, בשלהי מלחמת העולם השנייה, החלה הגירה לאוסטריה של רבבות רומנים דוברי גרמנית, כולל אלפי סקסונים טרנסילבנים; ב-1998 חיו באוסטריה כ-12,000 סקסונים טרנסילבניים. על פי אגדה של הסקסונים הטרנסילבניים מקורם בילדים, שהלכו אחרי החלילן מהמלין, נכנסו למערה ולאחר הליכה ממושכת מתחת לאדמה, יצאו באזור בראשוב, שם הקימו את היישוב הראשון. פדיון בני המיעוט הגרמני ברומניה סקסונים מדיה וקבצים בנושא סקסונים טרנסילבנים בוויקישיתוף סקסונים טרנסילבנים, באתר אנציקלופדיה בריטניקה (באנגלית) פרופסור ניקולאה דורה, "הרומנים והאוסטרים" חלק שני במדור היסטוריה, של "רביסטה דיאספורה.רו" מס' 16 מספטמבר 2013 Legenda venirii saşilor în Transilvania (ברומנית) ערך זה הוא קצרמר בנושא קבוצות אתניות ובנושא היסטוריה. אתם מוזמנים לתרום לוויקיפדיה ולהרחיב אותו.
מהטה

האם התכוונתם ל... אפורבה מהטה – איש עסקים הודי זובין מהטה – מנצח הודי נרימן מהטה – כימאי הודי מטה מאטה
קונסטנטין טרוטובסקי

קונסטנטין טרוטובסקי (ברוסית: Константин Трутовский;‏ 9 בפברואר 1826 – 1893) היה צייר רוסי. הוא נולד לקפטן פרשים בדימוס שהיה גם בעל קרקע. השכלתו היסודית הייתה בחרקוב. לאחר מות אביו, הוא נלקח לסנט פטרסבורג ב-1839 שם נרשם לאקדמיה להנדסה וכישרונו לציור התגלה לראשונה. הוא סיים את לימודיו ב-1845, והחל להשתתף בשיעורים באקדמיה הקיסרית לאמנויות עם פיודור ברוני, בכוונה להיות צייר היסטוריה. אולם עד מהרה גילה העדפה לציור סצנות מחיי היומיום. בעודו שם, הוא צייר את הדיוקן הידוע הראשון של פיודור דוסטויבסקי,[1] (חברו לשעבר בבית הספר להנדסה). הוא היה מעורב בחוג פטרשבסקי ונמנע בקושי ממעצר. האחוזה המשפחתית, עברה לידיו בעקבות מות אמו. הוא צייר ברחבי הכפרים המקומיים, וביקר בסנט פטרסבורג או במוסקבה רק כדי לארגן תערוכות. בתחילת שנות ה-50, הוא פרסם אלבום של סצנות מהחיים הרוסיים היומיים, וב-1856 זכה בתואר "אמן חופשי". בסוף שנות ה-50, הוא סייר בגרמניה והפך לחבר מקביל ב"חברה המלכותית של צבעי מים בלגיים ". הוא התיישב בסנט פטרסבורג בשנת 1858, לאחר מות אשתו השנייה, שחלתה במהלך מסעותיהן. ב-1861 הוא זכה בתואר "אקדמי". מ-1871 עד 1881, הוא שימש כמפקח בבית הספר לציור, פיסול ואדריכלות במוסקבה, ואז, שוב, חזר לאחוזתו, שם יצר ציורי שמן רבים, צבעי מים ורישומים של מעמד בעלי האחוזות וגם איכרים. הוא המשיך להציג בלונדון, פריז ואנטוורפן. רטרוספקטיבה גדולה לאחר מותו נערכה במוסקבה ב-1893 בנוסף לציוריו, אייר כמה יצירות של ניקולאי גוגול, מיכאיל לרמונטוב, ואיוואן קרילוב. הוא היה קשור, בנישואיו הראשונים, לסרגיי אקסאקוב. אשתו השלישית הייתה צאצאית של אלכסנדר גריבוידוב. בעליית הגג בכפר בקורסק מיזמורים באוקראינה מורה כפרי מדיה וקבצים בנושא קונסטנטין טרוטובסקי בוויקישיתוף Kenneth, Konstantin Trutovsky, www.rusartnet.com (באנגלית בריטית) Его картины знал народ Русские художники. Трутовский Константин Александрович., www.artsait.ru ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קונסטנטין טרוטובסקי".
איוואן טרוטנב

איוואן טרוטנב (ברוסית: Ива́н Тру́тнев‏; 1827 – 18 בפברואר 1912) היה צייר ומורה לאמנות רוסי. הוא נולד למשפחת איכרים, אבל ב-1845 הצליח להתקבל לאוניברסיטה הממלכתית לאמנויות של סטרוגנוב במוסקבה. ארבע שנים לאחר מכן סיים את לימודיו עם תעודת הוראת באמנות. מ-1851 עד 1858, הוא המשיך את לימודיו באקדמיה הקיסרית לאמנויות[ אצל בוגדן וילוולדה. בתערוכה בשנת 1854, אחד מציוריו נרכש על ידי הצאר ניקולאי הראשון, אז נקשר גם לפטרון איש העסקים והפילנתרופ ואסילי קוקורב. יצירת הסיום שלו, "תהלוכת הצלב בכפר" זכתה במדליית זהב. בנוסף זכה במלגה ללימודים בחו"ל עד שש שנים. מ-1860 עד 1865, הוא נדד ברחבי אירופה, ביקר בווינה, פריז, דרזדן ואמסטרדם, תוך כדי שליחויות עבור אספן האמנות המפורסם פאבל טרטיאקוב. הוא בילה שנתיים ברומא, ואחריהן חזר הביתה. בשנת 1866 הפך למורה לרישום וקליגרפיה בגימנסיה בויטבסק. אולם מאוחר יותר באותה שנה פנו אליו נאמני מחוז בית הספר של וילנה והוא הוזמן לארגן שם בית ספר לאמנות. כמעט היה בלתי אפשרי למצוא ציירים טובים ומקומיים שיכינו אייקונים וציורי קיר לכנסייה האורתודוקסית המזרחית מאז שאוניברסיטת וילנה נסגרה ב-1831. הוא עבר לווילנה ומיד החל ללמד מגוון רחב של נושאים הקשורים לאמנות במספר בתי ספר. באותה תקופה החל להשתתף גם בתערוכות שערכו הנודדים. ב-1868 הוא הפך לאקדמאי. במהלך השנים הבאות, בנוסף להוראה, יצר יצירות דתיות ודיוקנאות רבים של אקדמאים ופוליטיקאים ידועים, יחד עם מבחר רחב של סצנות ז'אנר. ב-1897 הוא שיתף פעולה עם הפסל מטווי צ'יז'וב וההיסטוריון האדריכלי וסילי גריאזנוב כדי ליצור אנדרטה למיכאיל מוראביוב בווילנה. הוא גם יצר מספר רב של אייקונים לאזורים סמוכים, וכן מינסק, לובלין וורשה. עד מותו, למדו אצלו בבית הספר לאמנות כמעט 4,000 תלמידים. 193 מהם סיימו את לימודיהם והמשיכו לאקדמיה הקיסרית או למוסדות אחרים ברוסיה ומחוצה לה. הוא גם היה פעיל בעניינים תרבותיים ופילנתרופיים וזכה בפרסים ממלכתיים רבים, כגון מסדרי סנט ולדימיר וסנט אנה. הוא צייר מעט מאוד בשנותיו האחרונות, עקב ראייה כושלת. יהודים בתפילה בטראנוב טברנה בווילנה ביקור הצאר בווילנה מדיה וקבצים בנושא איוואן טרוטנב בוויקישיתוף Русские художники. Трутнев Иван Петрович., www.artsait.ru Brief biography
משוגבקעה

המְשוּגבָּקְעה היא גינה ציבורית הנמצאת בשכונת בקעה בירושלים והיא נבנתה בתכנון ושיתוף תושבי השכונה. המשוגבקעה הוקמה בשנת 1991 ברחוב גד בירושלים. בטקס הקמתה השתתף ראש העיר דאז טדי קולק ותושבי השכונה שהגו את רעיון הגינה. רעיון הקמתה היה של האדריכל האמריקאי רוברט לתרז'. לתרז' כינס את ילדי השכונה וביקש מהם לתאר איך הם רוצים שהגינה תראה. לאחר מכן, ערך לתרז' את תיאור הילדים לדגם של גינה. הגינה נבנתה בהתנדבות על ידי התושבים. היא נבנתה במראה ייחודי המתאים לשכונה.הגינה תוחזקה בשנים הראשונות על ידי קרן ירושלים ונשמרה במצב טוב. לאחר כמה שנים, הגינה הועברה לאחריות עירית ירושלים והגינה החלה להיות מוזנחת עד שהגן הוגדר "מפגע" ונסגר בשל חוסר בטיחותם של המתקנים. לאחר שננעל הגן עיריית ירושלים התכוונה להרסו. כאשר מהלך זה נודע לתושבים התגייסו תושבי השכונה והמנהל הקהילתי כדי למנוע את הריסתו. בשנת 2010, לאחר מאבק ממושך, החליטו בעירייה לשפץ את הגינה, אך בעת השיפוץ נעשה שימוש בעצים לא איכותיים והעירייה לא תחזקה את הגינה, כך שלאחר כמה שנים היא חזרה שוב להיות מוזנחת ונסגרה. בעקבות כך, בשנת 2017, קיבלה עיריית ירושלים החלטה להרוס את הגינה מכיוון שהיא אינה בטיחותית ונמצאת בשטח בית ספר. במקרה זה לא קמה מאחת תושבים, המתקנים הוסרו והגינה נסגרה. כמה שנים לאחר הריסתה, התקבלה החלטה לבנות את הגינה מחדש. וכך, בשנת 2021, בנתה העירייה על ידי חברת מוריה את הגינה מחדש באופן דומה לגינה הישנה. טקס פתיחתה נערך במאי 2022 בהשתתפות ראש העיר משה ליאון ותושבי השכונה. כיום הגינה פעילה, ובה מתקנים המתאימים לילדים עד גיל עשר. מאחר שהגינה נמצאת בשטח בית ספר "תל"י גאולים", היא סגורה לציבור בשעות פעילות בית הספר. אורן אלדר, גן ''משוגבקעה'', שנבנה בשיתוף תושבי שכונת בקעה בירושלים, נהרס,Xnet20/12/17 המשוגבקעה שרד עדי פולוטנסקי 28.7.2010 אורן אלדר, גן "משוגבקעה", שנבנה בשיתוף תושבי שכונת בקעה בירושלים, נהרס, באתר Xnet‏, 20 בדצמבר 2017 אורן אלדר, גן "משוגבקעה", שנבנה בשיתוף תושבי שכונת בקעה בירושלים, נהרס, באתר Xnet‏, 20 בדצמבר 2017 ערוץ 7, ירושלים: גן "המשוגעבקעה" הוקם מחדש, באתר ערוץ 7, ‏2022-06-01
אי פתוגניות

אי פָּתוֹגֶנִיוּת, או אי מַרְעָנוּת, הוא אי גנומי שנרכש על ידי מיקרואורגניזמים באמצעות העברת גנים אופקית, ובו גנים הקשורים לגורמי אלימות. איי פתוגניות נמצאים בפתוגנים של בעלי חיים וצמחים כאחד, בין אם בחיידקים גרם חיוביים או גרם שליליים. האיים מועברים באמצעות אירועי העברת גנים אופקית, כגון העברה על ידי פלסמיד, בקטריופאג' או טרנספוזון בקוניוגציה. כפועל יוצא, איי פתוגניות הם חלק מתהליך האבולוציה של מיקרואורגניזמים. מדובר במקבצי גנים המשולבים בגנום של אורגניזמים פתוגנים, בין אם בכרומוזום עצמו או מחוצה לו, אולם הם בדרך כלל אינם מופיעים באורגניזמים שאינם פתוגנים מאותו מין או ממין קרוב. האיים עשויים להיות ממוקמים על הכרומוזום החיידקי, מועברים בתוך פלסמיד או להימצא בגנום ממקור בקטריופאג'י. תכולת ה-GC והשימוש בקודונים באיי הפתוגניות שונה לעיתים קרובות מזה של שאר הגנום, מה שעשוי לסייע בזיהוי שלהם בתוך רצף DNA נתון, אלא אם כן לתורם ולמקבל בהעברת גנים אופקית זו יש תGC דומה. איי פתוגניות הם יחידות גנטיות נפרדות בנות 10–200 אלפי זוגות בסיסים שמשני עבריהן רצפי DNA חוזרים בזה אחר זה, כמו גם רצפי החדרה או גנים המקודדים ל-tRNA, המשמשים נקודות לשחלוף ושילוב אל תוך ה-DNA. משום כך הם נחשבים לאזורי DNA לא יציבים. הם יכולים לעבור אותם כיחידה אחת לתאי חיידקים חדשים, ובכך להקנות אלימות לזנים שפירים בעבר. מנגד, מחיקות של איי פתוגניות המוכנסים לגנום עלולות לגרום לשיבוש בשעתוק tRNA ובהמשך להשפיע על חילוף החומרים של התא. איי פתוגניות עשויים לשאת גנים בתחום תפקוד התא החיידקי, כגון אינטגראזים, טרנספוזאזים, חלבונים המתווכים פגוציטוזה או רצפי החדרה, אולם הם גם עלולים לשאת גנים הטומנים בחובם גורמי אלימות, כגון אדהזינים, מערכות הפרשה חיידקיות, רעלנים, אינווזינים, מודולינים, אפקטורים, סופר אנטיגנים, מערכות קליטת ברזל, אנטיגני O, עמידות לחלבוני הנסיוב, משרי אפופטוזה וחלבונים בוני קפסולה. אופני הבקרה על הביטוי של איי הפתוגניות מגוונים. גנים של בקרה באי הפתוגניות יכולים לווסת ביטוי של גורמי אלימות באי הפתוגניות עצמו או מחוצה לו, וגנים חיצוניים יכולים לווסת ביטוי של גורמי אלימות הממוקמים באי הפתוגניות. גנים של בקרה באיי פתוגניות כוללים באופן טיפוסי חלבונים דמויי AraC. האי P fimbriae מכיל גורמי אלימות כגון המוליזין, פילי, גורם נמק ציטוטוקסי וחלבון סגולי אורופתוגני (USP). לאי הפתוגניות I של החיידק Yersinia pestis יש גנים המווסתים את ספיגת הברזל ואגירתו. משפחת איי הפתוגניות SaPI של Staphylococcus aureus מקודדת לסופר אנטיגנים, כולל הגן לרעלן תסמונת הלם רעלי (TSST-1) ומנוידת בשכיחות גבוהה על ידי בקטריופאג'ים ספציפיים. רעלן הכולרה של Vibrio cholerae, רעלן הדיפתריה של Corynebacterium diphtheriae, הנוירוטוקסין של Clostridium botulinum והציטוטוקסין של Pseudomonas aeruginosa, כולם נמצאים על איי פתוגניות המועברים באמצעות בקטריופאג'ים. לחיידק Helicobacter pylori יש שני זנים, האחד אלים יותר מהשני בשל קיום אי הפתוגניות Cag בגנום שלו.
Heat (שיר של קלי קלרקסון)

"Heat" הוא סינגל של הזמרת האמריקאית קלי קלרקסון, שנמצא באלבום האולפן השמיני שלה, Meaning of Life. השיר יצא, על ידי חברת התקליטים אטלנטיק רקורדס, ב-27 ביולי 2018. השיר נכתב על ידי The Monarch (אנ'), מיק שולץ, הארלו (אנ') ומייקל פולק, והופק על ידי The Monarch ומיק שולץ (אנ'). השיר הופיע בתוכנית הטלוויזיה פסקול (אנ').‏ נכון ליולי 2022, השיר הושמע למעלה מ-21 מיליון פעמים בספוטיפיי, ו-3.1 מיליון פעמים ביוטיוב. "Heat" קיבל ביקורות חיובית ממבקרי מוזיקה עם יציאתו של האלבום Meaning of Life. מייק וואס, מ-Idolator, אמר כי שיר זה הוא השיר הטוב ביותר באלבום, בעוד שון קיצ'נר, מדיילי אקספרס, שיבח את הביטחון העצום של קלרקסון בשיר. בביקורת שנתן מייקל קראג על השיר, עבור האובזרבר, נכתב כי לשיר יש "שמחה טהורה נטויה". מילות השיר "Heat" באתר Genius סרטון השיר "Heat" באתר יוטיוב מידע על השיר "Heat" באתר ספוטיפיי Idika, Nicky (2019-12-20). "'Soundtrack': Every single song in the Netflix musical series". Pop Buzz. ארכיון מ-2020-09-21. נבדק ב-2020-06-30. Heat, 2017-10-27, ארכיון מ-2022-07-27, נבדק ב-2022-07-27 Kelly Clarkson - Heat [Official Audio], ארכיון מ-2022-07-27, נבדק ב-2022-07-27 Wass, Mike (21 בדצמבר 2017). "Kelly Clarkson Performs The Second-Best Song From 'Meaning Of Life'". Idolator. Hive Media. נבדק ב-10 באוגוסט 2018. {{cite web}}: (עזרה) Kitchener, Shaun (27 באוקטובר 2017). "Kelly Clarkson – Meaning of Life Review: Reinvention pays off on spectacular new album". Daily Express. ארכיון מ-2022-07-27. נבדק ב-10 באוגוסט 2018. {{cite web}}: (עזרה) Cragg, Michael (29 באוקטובר 2017). "Kelly Clarkson: Meaning of Life review – big melodies with a twist". The Observer. Guardian Media Group. ארכיון מ-2022-07-27. נבדק ב-10 באוגוסט 2018. {{cite web}}: (עזרה) Kelly Clarkson (7 באוגוסט 2018). Heat (Luke Solomon Remix). Big Beat. ארכיון מ-2022-07-27. נבדק ב-10 באוגוסט 2018. {{cite AV media}}: (עזרה) "Kelly Clarkson – "Heat"" (הודעה לעיתונות). Daily Play MPE. 22 באוקטובר 2018. ארכיון מ-2020-08-09. נבדק ב-22 באוקטובר 2018. {{cite press release}}: (עזרה) "Kelly Clarkson – Heat". Spotify. 7 בדצמבר 2018. ארכיון מ-2022-07-27. נבדק ב-24 בינואר 2019. {{cite web}}: (עזרה) "Kelly Clarkson – Heat (Niko The Kid Remix Remix)". Spotify. 14 בדצמבר 2018. ארכיון מ-2022-07-27. נבדק ב-24 בינואר 2019. {{cite web}}: (עזרה) "Kelly Clarkson – Heat (Paul Morrell Remix)". Spotify. 4 בינואר 2019. ארכיון מ-2022-07-27. נבדק ב-24 בינואר 2019. {{cite web}}: (עזרה) "Kelly Clarkson – Heat (Easy Star All-Stars & Michael Goldwasser Reggae Remix)". Spotify. 4 בינואר 2019. ארכיון מ-2022-07-27. נבדק ב-24 בינואר 2019. {{cite web}}: (עזרה) "Kelly Clarkson – Heat (Wolves by Night Remix)". Spotify. 18 בינואר 2019. ארכיון מ-2022-07-27. נבדק ב-24 בינואר 2019. {{cite web}}: (עזרה) "Kelly Clarkson – Heat (Bynon Remix)". Spotify. 18 בינואר 2019. ארכיון מ-2022-07-27. נבדק ב-24 בינואר 2019. {{cite web}}: (עזרה)
אגם ורדה (ברזיל)

אגם ורדה (פורטוגזית: Lago Verde – "אגם ירוק") הוא אחד האגמים לאורך נהר טפז'וס, נהר המוביל את מימיו לנהר האמזונאס ובדרך מזין אגמים אחדים. על חופי האגם זרועים חולות לבנים וצמחייה עשירה וצפופה מפרידה בין הנופשים שמגיעים לרחוץ באגם היפה לבין היער הטרופי. באגם חיים דולפיני נהרות, נחשי אנקונדה, דגי פיראנה, צלופחים מחשמלים, לוטרות נהר, קיימנים ויגוארים. מוצא האגם אל הנהר היה מקום התיישבות של אינדיאנים, וכיום נמצא בו הכפר הברזילאי אלטר דו שאו. מי האגם צלולים וטמפרטורת המים שלו חמימה לאורך כל ימי השנה. מדיה וקבצים בנושא אגם ורדה בוויקישיתוף ערך זה הוא קצרמר בנושא ברזיל ובנושא ימות ואגמים. אתם מוזמנים לתרום לוויקיפדיה ולהרחיב אותו.
יורדן פיליפוב

יורדן פיליפוב (בבולגרית: Йордан Филипов; ‏ 18 ביוני 1946, סופיה - 27 ביולי 1996, סופיה) היה כדורגלן בולגרי ששיחק בעמדת שוער בצסק"א ובנבחרת. ביתו הייתה ספורטאית מצטיינת. נכדו הוא כדורגלן אנדריי גלאבינוב. יורדן פיליפוב נולד בסופיה והחל לשחק כדורגל בגיל צעיר. לאחר מספר עונות בליגות הנמוכות, הצטרף פיליפוב בשנת 1965 לצסק"א סופיה בה שיחק עד לשנת 1980. בתקופה זו הוא זכה עם הקבוצה ב-8 אליפויות ו-4 גביעים. בעונת 1966/67 הגיע עם הקבוצה לחצי גמר גביע אירופה לאלופות. בשנת 1980 הוא עזב ל"דונב רוסה" ובשנת 1983 עבר לשחק במלטה שם הוא זכה באליפות הליגה בעונת 1984/85. בשנת 1985 חזר פיליפוב לבולגריה וסיים את הקריירה בשנת 1988 בגיל 42. פיליפוב היה שוער נבחרת בולגריה בשנים 1969-1979. את המשחק הראשון בנבחרת הוא עשה בנובמבר 1969 במסגרת מוקדמות מונדיאל 1970 כאשר החליף את סימאון סימאונוב שנפצע בדקה ה-19 של המשחק נגד פולין. לאחר סיום הקריירה כשחקן פיליפוב עבד מספר שנים כעוזר-מאמן צסק"א סופיה. יורדן פיליפוב, באתר Transfermarkt יורדן פיליפוב, באתר National Football Teams יורדן פיליפוב, באתר FootballDatabase.eu נתוני משחקי פיליפוב בסצק"א סופיה
הקונגרס הציוני העולמי ה-36

הקונגרס הציוני העולמי ה-36 התכנס בבנייני האומה בירושלים ב-15–17 ביוני 2010, ג'- ה' בתמוז ה'תש"ע. הקונגרס כלל 525 נציגים: 36% מישראל (190 מושבים), 28% מארצות הברית (145 מושבים), ו-36% משאר רחבי העולם (190 מושבים). הקונגרס נערך בסימן 150 שנה להולדתו של בנימין זאב הרצל. בקונגרס נאמו ראש ממשלת ישראל בנימין נתניהו, נשיא המדינה שמעון פרס, וראש האופוזיציה ציפי לבני. הקונגרס הציוני העולמי הוא הגוף הנבחר של התנועה הציונית, המבקש לייצג את היהודים ברחבי העולם, ומשמש כמוסד העליון לחקיקה וקבלת החלטות של ההסתדרות הציונית העולמית. צירי הקונגרס הם נציגים הנבחרים ממפלגות (פדרציות) ציוניות ברחבי העולם. תקציבו של הקונגרס הציוני העולמי מוערך בכמיליארד דולר בשנה. חברי הקונגרס מקיימים דיונים על נושאים עכשוויים הנוגעים לעם היהודי ולישראל, אחראים לקביעת התקציב והחוקה, וממנים את חברי מוסדות התנועה, כגון ההנהלה הציונית והוועד הפועל הציוני. הקונגרס הציוני העולמי הראשון התכנס בשנת 1897 בבזל, ביוזמתו של בנימין זאב הרצל. מאז 2020 משמש יעקב חגואל יו"ר ההסתדרות הציונית העולמית. יהודי ישראל מיוצגים בידי 190 נציגים (36%) הנקבעים על פי המפתח המפלגתי נכון לאותו הזמן. לפיכך, בקונגרס הציוני העולמי ה-36 ייצגו את ישראל נציגים לפי תוצאות הבחירות לכנסת השמונה עשרה. מקור - תוצאות הבחירות לקונגרס הציוני בקונגרס זה נבחר אברהם דובדבני לתפקיד יו"ר ההסתדרות הציונית. זו הייתה הפעם הראשונה בה נבחר יושב ראש נפרד להסתדרות הציונית, שכן עד אז התפקיד היה משולב עם תפקיד יו"ר הסוכנות היהודית, אותו מילא באותו הזמן נתן שרנסקי. הלנה גלזר, נשיאת ויצו העולמית, נבחרה ליו"ר הועד הפועל. בנוסף הועברה החלטה (בין השאר בעקבות הצטרפות ש"ס לקונגרס דרך סיעת אוהבי ציון) כי על כל מפלגה לדאוג לשילוב של לפחות 30% נשים ברשימה. הנושא המרכזי בכנס היה 'הציונות בהתחדשות מתמדת', והתקיימו דיונים בנושאים שעל סדר היום של התנועה הציונית, ובהם העלייה והקליטה, חיזוק הקשר עם התפוצות, המאבק באנטישמיות, פיתוח הנגב והגליל, וצמצום הפערים בישראל. קונגרס ציוני עולמי ל"ו, באתר הסוכנות היהודית מכתב ברכה ליו"ר ההסתדרות הציונית הלנה גלזר, נבחרה ליו"ר הוועד הפועל הציוני תקדים בקונגרס הציוני העולמי: נשים יצגו את ש"ס במוסד לאומי קונגרס ציוני עולמי ל"ו
משוואת צ'פמן-קולמוגורוב

במתמטיקה, ובמיוחד בתהליכים הסטוכסטיים מרקוביים בתורת ההסתברות, משוואת צ'פמן-קולמוגורוב היא זהות המתייחסת להתפלגויות ההסתברות המשותפות של קבוצות שונות של קואורדינטות בתהליך סטוכסטי. המשוואה נגזרה באופן עצמאי במקביל הן על ידי המתמטיקאי הבריטי סידני צ'פמן והן המתמטיקאי הרוסי אנדריי קולמוגורוב. נניח ש- { f i } {\displaystyle \{f_{i}\}} הוא אוסף מאונדקס של משתנים אקראיים, כלומר תהליך סטוכסטי. נגדיר p i 1 , … , i n ( f 1 , … , f n ) {\displaystyle p_{i_{1},\ldots ,i_{n}}(f_{1},\ldots ,f_{n})} כפונקציית צפיפות ההסתברות המשותפת של ערכי המשתנים האקראיים f 1 {\displaystyle f_{1}} עד f n {\displaystyle f_{n}} . ואז, משוואת צ'פמן-קולמוגורוב היא: p i 1 , … , i n − 1 ( f 1 , … , f n − 1 ) = ∫ − ∞ ∞ p i 1 , … , i n ( f 1 , … , f n ) d f n {\displaystyle p_{i_{1},\ldots ,i_{n-1}}(f_{1},\ldots ,f_{n-1})=\int _{-\infty }^{\infty }p_{i_{1},\ldots ,i_{n}}(f_{1},\ldots ,f_{n})\,df_{n}} נשים לב שעדיין לא הונח שום דבר לגבי הסדר הזמני של המשתנים האקראיים - המשוואה שלעיל חלה באותה מידה על דחיקה לשוליים של כל אחד מהם. כאשר התהליך הסטוכסטי הנדון הוא מרקוביאני, משוואת צ'פמן-קולמוגורוב שקולה לזהות על צפיפות מעבר. בשרשרת מרקוב, מניחים ש- i 1 < . . . < i n {\displaystyle i_{1}<...<i_{n}} . ואז, בגלל תכונת מרקוב, p i 1 , … , i n ( f 1 , … , f n ) = p i 1 ( f 1 ) p i 2 ; i 1 ( f 2 ∣ f 1 ) ⋯ p i n ; i n − 1 ( f n ∣ f n − 1 ) , {\displaystyle p_{i_{1},\ldots ,i_{n}}(f_{1},\ldots ,f_{n})=p_{i_{1}}(f_{1})p_{i_{2};i_{1}}(f_{2}\mid f_{1})\cdots p_{i_{n};i_{n-1}}(f_{n}\mid f_{n-1}),} שבו ההסתברות המותנית p i ; j ( f i ∣ f j ) {\displaystyle p_{i;j}(f_{i}\mid f_{j})} היא הסתברות המעבר בין הזמנים i > j {\displaystyle i>j} . אז, משוואת צ'פמן-קולמוגורוב נראית מהצורה: p i 3 ; i 1 ( f 3 ∣ f 1 ) = ∫ − ∞ ∞ p i 3 ; i 2 ( f 3 ∣ f 2 ) p i 2 ; i 1 ( f 2 ∣ f 1 ) d f 2 . {\displaystyle p_{i_{3};i_{1}}(f_{3}\mid f_{1})=\int _{-\infty }^{\infty }p_{i_{3};i_{2}}(f_{3}\mid f_{2})p_{i_{2};i_{1}}(f_{2}\mid f_{1})\,df_{2}.} באופן לא רשמי, זה אומר שניתן למצוא את ההסתברות לעבור ממצב 1 למצב 3 מההסתברויות לעבור מ-1 למצב ביניים 2 ולאחר מכן מ-2 ל-3, על ידי חיבור של כל מצבי הביניים האפשריים 2. כאשר התפלגות ההסתברות על מרחב המצב של שרשרת מרקוב היא בדידה ושרשרת מרקוב הומוגנית, ניתן לבטא את משוואות צ'פמן-קולמוגורוב במונחים של כפל מטריצה (פוטנציאלית אינסופי ממדי), כך: P ( t + s ) = P ( t ) P ( s ) {\displaystyle P(t+s)=P(t)P(s)\,} כאשר P ( t ) {\displaystyle P(t)} היא מטריצת המעבר של קפיצה t {\displaystyle t} , כלומר, P ( t ) {\displaystyle P(t)} היא המטריצה כך שמצב ( i , j ) {\displaystyle (i,j)} מכיל את ההסתברות שהשרשרת תעבור ממצב i {\displaystyle i} למצב j {\displaystyle j} ב- t {\displaystyle t} שלבים. כתוצאה מכך נובע שכדי לחשב את מטריצת המעבר של קפיצה t {\displaystyle t} , מספיק להעלות את מטריצת המעבר של קפיצה אחת בחזקת t {\displaystyle t} , כלומר: P ( t ) = P t {\displaystyle P(t)=P^{t}} . הצורה הדיפרנציאלית של משוואת צ'פמן-קולמוגורוב ידועה כמשוואת מאסטר. משוואת צ'פמן-קולמוגורוב, באתר MathWorld (באנגלית)